คะ ช่วงต้นเดือนมีอาการคันที่อวัยวะเพศค่ะ พอได้พบเภสัชเค้าบอกเป็นหูดหงอนไก่ เลยให้ยาฆ่าเชื้อมาทาน แล้วก็ยามาทาตรงจุดที่เป็น .... ก็ทามาเรื่อยๆจนหูดยุบไปตรงซอกขาหนีบใกล้ๆช่องคลอดยุบหายแล้วไม่มีอาการคันใดๆ แต่ตุ่มที่อยู่บริเวณขนอวัยวะเพศทายังไงก็ไม่หาย ไม่ลอกค่ะ คล้ายๆจะเป็นติ่งเนื้อ หรือว่าไฝ แต่ลองบีบๆดูก็ไม่เจ็บมาก แต่พอหยิบเบาๆกะว่ายะสกิดออก มีเลือดออกค่ะ ไม่รู้ว่าต้องรักษาอย่างไรถ้าเป็นไฝ มันจะเพิ่งมาเกิดตอนนี้ได้หรอค่ะ ในความสงสัย เพราะตรงขนอวัยวะเพศมันไม่เคยมีตุ่มอะไรมากก่อนเลย รบหวนให้คำแนะนำพร้อมความรู้ด่วยนะคะคุณ
สวัสดีค่ะ อาการคันและมีตุ่มที่บริเวณอวัยวะเพศหญิงนั้น อาจจะมีสาเหตุได้หลายอย่างเช่นตุ่มแพ้จากการสัมผัสสารที่แพ้หรือก่อให้เกิดการระคายเคือง รูขุมขนอักเสบ เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ หูดเช่นหูดหงอนไก่ หูดข้าวสุก หรือมีการอุดตันของต่อมตรงบริเวณอวัยวะเพศ ชื่อต่อมบาร์โทลิน หรืออาจเป็นติ่งเนื้องอกที่บริเวณอวัยวะเพศแต่เป็นภาวะที่พบได้น้อยมาก ไฝก็เป็นสิ่งที่พบที่อวัยวะเพศได้น้อยเช่นกันไม่แนะนำการซื้อยาใดๆมาใช้เอง เนื่องจากหากเป็นการติดเชื้อ การได้ยาไม่ตรงกับเชื้อจะทำให้เกิดการดื้อยา รักษาไม่หายและรักษายากขึ้นไปอีกได้แนะนำไปพบแพทย์เพื่อตรวจร่างกายจริงให้ได้การวินิจฉัยที่แน่ชัดจะดีที่สุดค่ะ หากเป็นการติดเชื้อใดๆที่กล่าวไป แพทย์จะให้ยาฆ่าเชื้อที่ตรงกับโรคมา หากเป็นการอักเสบหรือระคายเคืองอาจจะหลีกเลี่ยงสารที่สงสัยว่าแพ้ ใช้น้ำเปล่าสะอาดล้างอวัยวะเพศภายนอกเท่านั้น ใส่เสื้อผ้าที่ระบายอากาศได้ดี ไม่อับชื้น ไม่อับเหงื่อ งดการมีเพศสัมพันธ์ไปก่อน